**10.07.2009**

**Informatīvais ziņojums par zemes reformas pabeigšanai paredzēto un līdzvērtīgas zemes kompensācijas fondā ieskaitīto zemju apjomu**

Informatīvais ziņojums par zemes reformas pabeigšanai paredzēto un līdzvērtīgas zemes kompensācijas fondā ieskaitīto zemju apjomu (turpmāk – informatīvais ziņojums) izstrādāts, pamatojoties uz Ministru kabineta 2008. gada 19. maija sēdes protokola Nr. 31 29. § 2. punktu, ar kuru Tieslietu ministrijai, pēc konsultācijām ar pašvaldībām un nozaru ministriju informācijas saņemšanas, uzdots iesniegt Ministru kabinetā informāciju par to, vai konkrēto pašvaldību rīcībā ir pietiekami daudz līdzvērtīgas zemes piešķiršanai bijušajiem zemes īpašniekiem vai viņu mantiniekiem.

Informatīvajā ziņojumā ir raksturota situācija par zemes reformas pabeigšanai paredzēto un līdzvērtīgas zemes kompensācijas fondā ieskaitīto zemju apjomu, kā arī par bijušo zemes īpašnieku vai viņu mantinieku, kuriem nekustamais īpašums Latvijas Republikā piederēja līdz 1940. gada 21. jūlijam (turpmāk – bijušie zemes īpašnieki), īpašuma tiesību atjaunošanai attiecīgajā pašvaldībā pieprasītajām zemes platībām.

1. **Zemes reformas pabeigšanai paredzētās zemes, kā arī līdzvērtīgas**

**zemes kompensācijas fonda veidošanas un izmantošanas nosacījumi**

Zemes īpašuma tiesību atjaunošanas process bijušajiem zemes īpašniekiem noteikts likumā „Par zemes reformas pabeigšanu pilsētās” un likumā ‘”Par zemes reformas pabeigšanu lauku apvidos”. Abos likumos ir noteikta procedūra zemes īpašuma tiesību atjaunošanai, taču nav noteikti termiņi šī zemes privatizācijas veida pabeigšanai.

2005. gada 16. jūnijā tika pieņemts Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums, kura viens no mērķiem ir nodrošināt valsts vai pašvaldību īpašuma privatizācijas pabeigšanu, tai skaitā zemes reformas ietvaros nodrošināt zemes privatizācijas procesa pabeigšanu pilsētās un lauku apvidos. Minētais likums nosaka zemes iegūšanas kārtību īpašumā par samaksu, kā arī nosacījumus zemes reformas pabeigšanai paredzētās zemes noteikšanai lauku apvidos un līdzvērtīgas zemes kompensācijas fonda izveidošanu pilsētās.

Likuma „Par zemes reformas pabeigšanu lauku apvidos” 18. panta pirmā un otrā daļa, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. pants un uz šī likuma pamata izdotie Ministru kabineta 2008. gada 17. jūnija noteikumi Nr. 453 „Kārtība, kādā nosaka valstij un pašvaldībām piekrītošo lauku apvidus zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” (turpmāk – Zemes izvērtēšanas noteikumi) nosaka, ka valstij un pašvaldībām līdz 2008. gada 30. septembrim bija jāveic valstij un pašvaldībām piederošās un piekrītošās lauku apvidus zemes inventarizāciju, atkārtoti jāizvērtē to nepieciešamība valsts vai pašvaldību funkciju īstenošanai un iesniegt Valsts zemes dienestā (turpmāk – dienests) lēmumus par zemes piederību vai piekritību valstij vai pašvaldībai vai izmantošanu zemes reformas pabeigšanai.

Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. pants un Ministru kabineta 2008. gada 19. maija noteikumi Nr. 352 „Līdzvērtīgas zemes kompensācijas fonda izveidošanas kārtība, kā arī kārtība, kādā aprēķina bijušā zemes īpašuma vērtību, kāda tā bija 1940. gada 21. jūlijā, un kārtību, kādā tiek piešķirta līdzvērtīga zeme bijušajiem zemes īpašniekiem vai viņu mantiniekiem” (turpmāk – Līdzvērtīgas zemes kompensācijas fonda noteikumi) paredz līdz 2009. gada 30. decembrim veikt valstij un pašvaldībām piederošās vai piekrītošās zemes inventarizāciju pilsētu teritorijās, izvērtējot to nepieciešamību valsts vai pašvaldību funkciju īstenošanai.

Zemes reformas pabeigšanai paredzētā zeme lauku apvidos saskaņā ar likuma „Par zemes reformas pabeigšanu lauku apvidos” 16. panta otrās daļas 2. punktu izmantojama to lauku apvidus bijušo zemes īpašnieku zemes īpašuma tiesību atjaunošanai, kuriem nav atjaunotas zemes īpašuma tiesības uz bijušo īpašumu vai par to nav piešķirti kompensācijas sertifikāti.

Pilsētu teritorijās līdzvērtīgas zemes kompensācijas fondā ieskaitītā zeme saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 26.1 panta pirmo daļu izmantojama, lai bijušajiem zemes īpašniekiem nodotu īpašumā līdzvērtīgu zemi likuma „Par zemes reformu Latvijas Republikas pilsētās” 12. pantā noteiktajos gadījumos.

**2. Pašvaldībām pastāvīgā lietošanā piešķirtās zemes izvērtēšana lauku apvidos**

Pašvaldībām lauku apvidos piederošās un piekrītošās zemes­grāmatā neierakstītās zemes izvērtēšana saskaņā ar likuma „Par zemes reformas pabeigšanu lauku apvidos” 18. panta pirmo daļu un likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta sesto daļu bija jāpabeidz un pieņemtie lēmumi par lauku apvidus zemes piederību, piekritību pašvaldībai vai izmantošanu zemes reformas pabeigšanai jāiesniedz dienestā līdz 2008. gada 30. septembrim.

Lai nodrošinātu minēto normu izpildi un sekmētu zemes izvērtēšanas procesa savlaicīgu uzsākšanu un izpildi, dienests Reģionālās attīstības un pašvaldību lietu ministrijai, kā arī Latvijas Pašvaldību Savienībai 2008. gada 4. aprīlī nosūtīja vēstuli Nr. 2-03/1157 „Par normatīvajos aktos noteikto normu savlaicīgas izpildes nodrošināšanu”, kurā lūdza informēt visas pašvaldības par savlaicīgu normatīvajos aktos noteikto normu izpildi, pieņemot lēmumus par zemes izmantošanu zemes reformas pabeigšanai. Laika posmā no 2008. gada aprīļa līdz jūnijam dienests veica pašvaldību informēšanas pasākumus, rīkojot seminārus par zemes reformas pabeigšanai paredzēto zemju izvērtēšanu. Semināri tika organizēti katra rajona ietvaros, uzaicinot visus rajona pagastu pašvaldību pārstāvjus. Šajā laika posmā semināri norisinājušies visās 26 Latvijas Republikas rajonu pašvaldībās.

Nekustamā īpašuma valsts kadastra informācijas sistēmā (turpmāk – Kadastra informācijas sistēma) uz 2008. gada 1. janvāri kā pašvaldībām pastāvīgā lietošanā piešķirtas bija reģistrētas 59 661 zemes vienības 143 500 ha platībā, savukārt uz 2009. gada 8. janvāri – 35 152 zemes vienības 59 140 ha platībā, kas ir par 84 360 ha mazāka platība nekā uz 2008. gada 1. janvāri.

**Pārskats par Kadastra informācijas sistēmā reģistrēto pašvaldībām pastāvīgā lietošanā piešķirto zemju sadalījuma izmaiņām lauku apvidos no 2008. gada 1. janvāra līdz 2009. gada 8. janvārim**

|  |  |  |  |  |  |  |  |
| --- | --- | --- | --- | --- | --- | --- | --- |
| Pašvaldībām pastāvīgā lietošanā piešķirto zemes vienību | | | | | | | |
| skaits | ha | skaits | ha | Platību izmaiņas (ha) pret iepriekšējo periodu | skaits | ha | Platību izmaiņas (ha) pret iepriekšējo periodu |
| 01.01.2008. | | 01.10.2008. | | 08.01.2009. | |
| 59 661 | 143 500 | 56 295 | 138 400 | - 5 100 | 35 152 | 59 140 | -84 360 |

Pašvaldībām pastāvīgā lietošanā piešķirto zemes vienību skaita un platību samazinājums lauku apvidos par 84 360 ha izskaidrojams ar to, ka pašvaldības atteikušās no tām pastāvīgā lietošanā piešķirtajām zemēm, kuras nav nepieciešamas to funkciju veikšanai, kā rezultātā aktualizēti dati Kadastra informācijas sistēmā.

2009. gada 8. janvārī pašvaldību lietošanā piešķirto zemju lielākās platības Kadastra informācijas sistēmā reģistrētas Latgalē – Rēzeknes rajonā (2 608 zemes vienības vairāk kā 6 630 ha platībā), Krāslavas rajonā (2 078 zemes vienības vairāk kā 4 780 ha platībā), Preiļu rajonā (1 553 zemes vienības vairāk kā 4 780 ha platībā), Balvu rajonā (1 552 zemes vienības vairāk kā 4 150 ha platībā, Ludzas rajonā (2 348 zemes vienības vairāk kā 2 780 ha platībā) un Daugavpils rajonā (1 180 zemes vienības vairāk kā 2 650 ha platībā), kā arī Jelgavas rajonā (1 261 zemes vienības vairāk kā 3 300 ha platībā), Rīgas rajonā (2 315 zemes vienības vairāk kā 2 860 ha platībā), Jēkabpils rajonā (1 386 zemes vienības vairāk kā 2 150 ha platībā), Madonas rajonā (1 404 zemes vienības vairāk kā 2 000 ha platībā) un Kuldīgas rajonā (1 529 zemes vienības vairāk kā 2 000 ha platībā). Vismazākās pašvaldību lietošanā piešķirtās platības Kadastra informācijas sistēmā reģistrētas Bauskas rajonā (532 zemes vienības 590 ha platībā), Valmieras rajonā (692 zemes vienības 680 ha platībā), Gulbenes rajonā (523 zemes vienības 740 ha platībā) un Ventspils rajonā (600 zemes vienības 900 ha platībā). Kopsavilkumu par pašvaldībām pastāvīgā lietošanā piešķirtajām zemēm rajonu griezumā skatīt informatīvā ziņojuma 1. pielikumā „Centrālajā zemes komisijā iesniegtajos pieprasījumos norādīto un zemes reformas pabeigšanai paredzēto zemes platību kopsavilkums uz 2009. gada 8. janvāri”.

**3. Valstij piekrītošās zemes izvērtēšana**

Līdz 1995. gada 29. martam, kad tika pieņemts likums „Par valsts un pašvaldību zemes īpašuma tiesībām un to nostiprināšanu zemesgrāmatās” zemi valsts institūcijām, pamatojoties uz to pieprasījumiem, pastāvīgā lietošanā ar attiecīgu lēmumu piešķīra pašvaldība. Minētā likuma regulējums ievērojami atšķīrās no zemes reformas ietvaros ieviestā mehānisma, jo tas noteica, kādas zemes pieder vai piekrīt valstij vai pašvaldībām un ir ierakstāmas zemesgrāmatā uz valsts vai pašvaldības vārda, bet neparedzēja vairs lēmumu pieņemšanu par zemes piešķiršanu pastāvīgā lietošanā. 2007. gada 1. augustā pieņemtie grozījumi likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta sestajā daļā un Zemes izvērtēšanas noteikumu 9. punkts noteica, ka Ministru kabinets pieņem rīkojumu par attiecīgo valstij piederošo vai piekrītošo zemi un tās ierakstīšanu zemesgrāmatā uz valsts vārda attiecīgās nozaru ministrijas vai citas ministrijas personā.

Lauku apvidos valstij piederošās un piekrītošās zemesgrāmatā neierakstītās zemes izvērtēšana nozaru ministrijām saskaņā ar Zemes izvērtēšanas noteikumu 7. punktu bija jāpabeidz un dienestā informatīva vēstule par zemes reformas pabeigšanai nododamo un izmantojamo zemi jāiesniedz līdz 2008. gada 1. augustam.

Attiecībā uz valsts zemju izvērtēšanu dienests 2008. gada 27. jūnijā organizēja tikšanos ar visu nozaru ministriju pārstāvjiem, sniedzot prezentāciju par valstij piekrītošās lauku apvidus zemes izvērtēšanas procesu. Atbilstoši Zemes izvērtēšanas noteikumu 6. punktam dienests līdz 2008. gada 1. jūlijam ir nosūtījis visām nozaru ministrijām Kadastra informācijas sistēmas datus par valstij piederošo un piekrītošo zemesgrāmatā neierakstīto zemi.

Līdz 2008. gada 1. oktobrim valsts pārvaldes institūcijas bija pabeigušas valstij piekrītošās zemes izvērtēšanu lauku apvidos un iesniegušas dienestam informāciju par zemes reformas pabeigšanai nododamajām zemes vienībām.

Uz 2008. gada 1. janvāri Kadastra informācijas sistēmā kā valstij piekrītošas bija reģistrētas 2 458 zemes vienības 10 808 ha platībā. Savukārt uz 2009. gada 8. janvāri kā valstij piekrītošas bija reģistrētas 7 443 zemes vienības gandrīz 109 830 ha platībā, kas ir par 99 750 ha lielāka nekā uz 2008. gada 1. janvāri.

**Pārskats par Kadastra informācijas sistēmā reģistrēto valstij piekrītošo zemju sadalījuma izmaiņām**

**no 2008. gada 1. janvāra līdz 2009. gada 8. janvārim**

|  |  |  |  |  |  |  |  |
| --- | --- | --- | --- | --- | --- | --- | --- |
| Valstij piekrītošo zemes vienību | | | | | | | |
| skaits | ha | skaits | ha | Platību izmaiņas (ha) pret iepriekšējo periodu | skaits | ha | Platību izmaiņas (ha) pret iepriekšējo periodu |
| 01.01.2008. | | 01.10.2008. | | 08.01.2009. | |
| 2 458 | 10 080 | 6 371 | 108 076 | +97 994 | 7 443 | 109 830 | +99 750 |

Valstij piekrītošo zemes vienību skaita un platību palielinājums par 99 750 ha izskaidrojams ar nozaru ministriju veiktajām aktivitātēm valstij piekrītošās zemes izvērtēšanas procesā lauku apvidos, kā rezultātā aktualizēti dati Kadastra informācijas sistēmā.

Pamatojoties uz valsts pārvaldes institūciju dienestam sniegto informāciju, Tieslietu ministrija sagatavoja un Ministru kabinets 2008. gada 27. oktobrī pieņēma rīkojumu Nr. 647 „Par zemes reformas pabeigšanai izmantojamo zemi”, ar kuru zemes reformas pabeigšanai nodotas 80 zemes vienības 638 ha platībā.

**4. Zemes reformas pabeigšanai paredzētās zemes lauku apvidos**

Saskaņā ar likuma „Par zemes reformas pabeigšanu lauku apvidos” 16. pantu bijušajiem zemes īpašniekiem, tai skaitā personām, kuras līdz 1940. gada 21. jūlijam uzsāka izpirkt (aizpirka) Latvijā atstātos vācu izceļotāju nekustamos īpašumus no Vispārējās lauksaimniecības bankas vai Valsts zemes bankas, kā arī šo personu mantiniekiem (turpmāk – vācu zemju izpircēji) līdz 2007. gada 28. decembrim Centrālajā zemes komisijā bija jāiesniedz pieprasījums par zemes īpašuma tiesību atjaunošanu. Savukārt, ja pieprasījuma iesniegšanas brīdī personas rīcībā nebija dokumenti, kas apliecina zemes īpašuma un mantošanas tiesības, tos Centrālajā zemes komisijā varēja iesniegt līdz 2008. gada 1. septembrim.

Ievērojot iepriekš minēto, sākot ar 2009. gada 2. janvāri, pēc visu iesniegumu apkopošanas, Centrālajai zemes komisijai ir jāuzsāk lēmumu pieņemšana par zemes īpašuma tiesību atjaunošanu uz zemes reformas pabeigšanai paredzēto zemi. Iesniegumu izskatīšana un lēmumu pieņemšana jāpabeidz līdz 2009. gada 30. decembrim.

Saskaņā ar Centrālās zemes komisijas sniegto informāciju līdz 2007. gada 28. decembrim bija saņemti gandrīz 2 200 pieprasījumi no bijušajiem zemes īpašniekiem un viņu mantiniekiem par īpašuma tiesību atjaunošanu. Atbilstoši Centrālās zemes komisijas un dienesta apkopotajai informācijai līdz 2008. gada 1. septembrim no gandrīz 2 200 iesniegtajiem pieprasījumiem, dokumenti, kas apliecina zemes īpašuma un mantošanas tiesības, iesniegti par 1 155 pieprasījumiem par zemes vienībām vairāk kā 14 700 ha platībā, no tiem 87 ir vācu zemju izpircēju pieprasījumi par zemes vienībām vairāk kā 2 090 ha platībā un 25 pieprasījumi par zemes vienībām vairāk kā 360 ha platībā par Abrenes apriņķa zemi. Lielākais bijušo zemes īpašnieku un viņu mantinieku pieprasījumu skaits ir Rīgas rajonā (110 pieprasījumi par zemes vienībām vairāk kā 1 010 ha platībā), Tukuma rajonā (90 pieprasījumi par zemes vienībām vairāk kā 1 010 ha platībā), Cēsu rajonā (44 pieprasījumi par zemes vienībām vairāk kā 790 ha platībā), Dobeles rajonā (24 pieprasījumi par zemes vienībām vairāk kā 710 ha platībā) un Latgalē – Daugavpils rajonā (103 pieprasījumi par zemes vienībām vairāk kā 890 ha platībā), Balvu rajonā (68 pieprasījumi par zemes vienībām vairāk kā 870 ha platībā), Rēzeknes rajonā (76 pieprasījumi par zemes vienībām vairāk kā 710 ha platībā).

Kopsavilkumu par zemes reformas pabeigšanai paredzēto zemju pieaugumu rajonu griezumā skatīt informatīvā ziņojuma 2. pielikumā „Pārskats par zemes reformai paredzēto zemju apjoma izmaiņām no 2008. gada 1. janvāra līdz 2009. gada 8. janvārim”.

Atbilstoši informatīvā ziņojuma 1. pielikumā „Centrālajā zemes komisijā iesniegtajos pieprasījumos norādīto un zemes reformas pabeigšanai paredzēto zemes platību kopsavilkums uz 2009. gada 8. janvāri” norādītajiem Kadastra informācijas sistēmas datiem uz 2009. gada 8. janvāri kā zemes reformas pabeigšanai paredzētā zeme reģistrētas 7 225 zemes vienības gandrīz 22 020 ha platībā. No tām zemes reformas pabeigšanai paredzētās zemes lielākās platības ir reģistrētas Latgalē – Daugavpils rajonā (1 392 zemes vienības vairāk kā 3 440 ha platībā), Rēzeknes rajonā (700 zemes vienības vairāk kā 1 620 ha platībā), Krāslavas rajonā (368 zemes vienības vairāk kā 1 590 ha platībā) un Balvu rajonā (380 zemes vienības vairāk kā 1 020 ha platībā), kā arī Aizkraukles rajonā (351 zemes vienības 1 760 ha platībā), Liepājas rajonā (287 zemes vienības vairāk kā 1 200 ha platībā), Madonas rajonā (230 zemes vienības vairāk kā 1 040 ha platībā), Cēsu rajonā (209 zemes vienības vairāk kā 1 090 ha platībā) un Saldus rajonā (96 zemes vienības vairāk kā 929 ha platībā). Savukārt zemes reformas pabeigšanai paredzētās zemes vismazākās platības reģistrētas Rīgas rajonā (149 zemes vienības 105 ha platībā), Dobeles rajonā (83 zemes vienības gandrīz 230 ha platībā) un Bauskas rajonā (134 zemes vienības 245 ha platībā).

**5. Līdzvērtīgas zemes kompensācijas fonds**

Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta piekto daļu līdzvērtīgo zemju kompensācijas fondā iekļauj pilsētu zemi, kas turpmāk izmantojama zemes reformas pabeigšanai.

Saskaņā ar Līdzvērtīgas zemes kompensācijas fonda noteikumu 39. punktā noteikto līdzvērtīgas zemes kompensācijas fondu izveido ar pilsētas domes lēmumu triju mēnešu laikā no šo noteikumu spēkā stāšanās dienas (2008. gada 6. jūnija).

Līdzvērtīgas zemes kompensācijas fondā, atbilstoši Līdzvērtīgas zemes kompensācijas fonda noteikumu 4. punktam, iekļauj pilsētas administratīvajā teritorijā esošo zemi, ko atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta trešajai daļai un 6. panta pirmajai un piektajai daļai izmanto zemes reformas pabeigšanai.

Kadastra informācijas sistēmā uz 2008. gada 1. janvāri pilsētās kā pašvaldībām pastāvīgā lietošanā piešķirtas bija reģistrētas 23 306 zemes vienības 21 880 ha platībā, savukārt uz 2009. gada 8. janvāri bija reģistrētas 18 951 zemes vienības gandrīz 19 220 ha platībā, tas ir par 2 660 ha mazāk nekā uz 2008. gada 1. janvāri.

**Pārskats par Kadastra informācijas sistēmā reģistrēto pašvaldībām pastāvīgā lietošanā esošo zemju sadalījuma izmaiņām pilsētās**

**no 2008. gada 1. janvāra līdz 2009. gada 8. janvārim**

|  |  |  |  |  |  |  |  |
| --- | --- | --- | --- | --- | --- | --- | --- |
| Pašvaldībām pastāvīgā lietošanā piešķirto zemes vienību | | | | | | | |
| skaits | ha | skaits | ha | Platību izmaiņas (ha) pret iepriekšējo periodu | skaits | ha | Platību izmaiņas (ha) pret iepriekšējo periodu |
| 01.01.2008. | | 01.10.2008. | | 08.01.2009. | |
| 23 306 | 21 880 | 19 756 | 20 780 | -1 100 | 18 951 | 19 220 | -2 660 |

Līdzīgi kā lauku apvidos pašvaldībām pilsētās pastāvīgā lietošanā piešķirto zemes vienību skaita un platību samazinājums par 2 660 ha izskaidrojams ar to, ka pašvaldības atteikušās no tām pastāvīgā lietošanā piešķirtajām zemēm, kuras nav nepieciešamas to funkciju veikšanai, kā rezultātā aktualizēti dati Kadastra informācijas sistēmā.

Atbilstoši informatīvā ziņojuma 3. pielikumā „Pārskats par zemes reformas pabeigšanai paredzētajām zemēm pilsētās” pievienotajiem Kadastra informācijas sistēmas datiem uz 2009. gada 8. janvāri kā zemes reformas pabeigšanai paredzētā zeme pilsētās ir reģistrētas 1 146 zemes vienības gandrīz 1 218 ha platībā. No tām lielākās zemes reformas pabeigšanai paredzētās zemes platības reģistrētas Ludzā (102 zemes vienības 210 ha platībā), Jelgavā (109 zemes vienības gandrīz 130 ha platībā), Salacgrīvā (25 zemes vienības gandrīz 102 ha platībā), Cēsīs (48 zemes vienības 93 ha platībā), Stendē (39 zemes vienības 84 ha platībā), Rēzeknē (87 zemes vienības 74 ha platībā) un Tukumā (80 zemes vienības 69 ha platībā). Neviena zemes reformas pabeigšanai paredzētā zemes vienība Kadastra informācijas sistēmā nav reģistrēta 29 pilsētās, tai skaitā: Aizkrauklē, Aknīstē, Alojā, Apē, Aucē, Baldonē, Baložos, Bauskā, Brocēnos, Dobelē, Durbē, Ilūkstē, Kalnciemā, Ķegumā, Lielvārdē, Līgatnē, Limbažos, Mazsalacā, Olainē, Piltenē, Pļaviņās, Saldū, Saulkrastos, Sedā, Skrundā, Smiltenē, Vangažos, Viesītē un Zilupē.

Saskaņā ar likuma „Par zemes komisijām” 1. pantu zemes īpašuma formēšanas jautājumu izskatīšanai un lēmumu pieņemšanai pilsētu domes izveido attiecīgās pilsētas zemes komisiju.

Ņemot vērā to, ka saskaņā ar likuma „Par zemes komisijām” 2. panta 4.2.1. apakšpunktu Latvijas Republikas Centrālā zemes komisija koordinē pilsētu domju un pagastu padomju zemes komisiju darbu un kontrolē pieņemto lēmumu atbilstību spēkā esošajiem tiesību aktiem, ne Tieslietu ministrijas, ne dienesta rīcībā nenonāk informācija par bijušo zemes īpašnieku vai viņu mantinieku pieprasījumiem līdzvērtīgas zemes piešķiršanai pilsētās.

Lai nodrošinātu Ministru kabineta 2008. gada 19. maija sēdes protokola Nr. 31, 29. § 2. punkta izpildi, Tieslietu ministrija 2008. gada 19. augustā visām pilsētu pašvaldībām Reģionālās attīstības un pašvaldību lietu ministrijai un Latvijas Pašvaldību savienībai nosūtīja vēstuli Nr. 1-7.7/3834 „Par Ministru kabineta 2008. gada 19. maija sēdes protokola Nr. 31 29. § 2. punktā dotā uzdevuma izpildi”, kurā lūdza pilsētu pašvaldības līdz 2008. gada 1. decembrim iesniegt dienestam pilsētas (novada) domes lēmumu par fonda izveidošanu, sarakstu ar zemes vienībām, kuras ir ieskaitītas fondā, sarakstu ar zemes vienībām, kuras ir paredzēts ieskaitīt fondā, sarakstu ar bijušo zemes īpašnieku vai viņu mantinieku pieprasījumiem līdzvērtīgas zemes piešķiršanai un viedokli par to, vai pietiks zemes visu pieprasījumu apmierināšanai un, ja nepietiks, cik liela zemes platība iztrūks. Līdz 2009. gada 8. janvārim dienestam minēto informāciju iesniegušas 35 pilsētu pašvaldības, no tām – 6 nav sniegušas informāciju par bijušo zemes īpašnieku vai viņu mantinieku pieprasījumiem līdzvērtīgas zemes piešķiršanai pilsētās, 9 norādījušas, ka viņu pilsētu teritorijā nav neviena bijušo zemes īpašnieku vai viņu mantinieku pieprasījumi līdzvērtīgas zemes piešķiršanai, bet 15 pilsētu pašvaldības norādījušas, ka līdzvērtīgo zemju kompensācijas fondā iekļautās zemes pietiks visu zemes pieprasījumu apmierināšanai. Rīgas, Rūjienas un Ogres pilsētu pašvaldības vērsušas uzmanību, ka līdzvērtīgo zemju kompensācijas fondā iekļautās zemes nepietiks visu zemes pieprasījumu apmierināšanai, savukārtOlaines unAlūksnes pilsētu pašvaldības norādījušas, ka neveidos līdzvērtīgas zemes kompensācijas fondu, jo attiecīgo pilsētu teritorijās bijušajiem zemes īpašniekiem vai viņu mantiniekiem ir atjaunotas zemes īpašuma tiesības uz pieprasītajām zemēm.

**6. Kopsavilkums un secinājumi**

1) Likuma „Par valsts un pašvaldību zemes īpašuma tiesībām un to ierakstīšanu zemesgrāmatās” 6. panta sestajā daļā noteiktajā termiņā – līdz 2008. gada 30. septembrim lēmumus par lauku apvidus zemes nodošanu zemes reformas pabeigšanai dienestam bija iesniegušas 398 pašvaldības (82,4 % no kopējā pašvaldību skaita lauku apvidos), nebija iesniegušas 85 pašvaldības (Daugavpils, Krāslavas, Rēzeknes, Dobeles, Madonas un Valkas rajonā). Par minēto problēmu dienests 2008. gada 8. decembrī ar vēstuli Nr.2-03/2683 „Par zemes reformas pabeigšanai izmantojamo zemi” ir informējis gan Reģionālās attīstības un pašvaldību lietu ministriju, gan Latvijas Pašvaldības savienību. Līdz 2008. gada 30. septembrim visas nozaru ministrijas, izņemot Satiksmes ministriju, bija iesniegušas atbildīgajai institūcijai (Tieslietu ministrijai, dienestam) informāciju par zemes reformas pabeigšanai nododamo un izmantojamo zemi. Satiksmes ministrija bija iesniegusi informāciju par 7 934 zemes vienībām, nebija iesniegusi par 138 zemes vienībām.

2) Pašvaldības tām piederošās un piekrītošās zemes­grāmatā neierakstītās zemes izvērtēšanas procesā lauku apvidos ir atteikušās no zemes reformas laikā tām pastāvīgā lietošanā piešķirtajām 24 509 zemes vienībām 84 360 ha platībā, kuras nav nepieciešamas to funkciju veikšanai.

3) Valstij piederošās un piekrītošās zemes­grāmatā neierakstītās zemes izvērtēšanas procesā lauku apvidos Kadastra informācijas sistēmā kā valstij piekrītošas papildus tika reģistrēta zeme 97 994 ha platībā. Pamatojoties uz nozaru ministriju sniegto informāciju, zemes reformas pabeigšanai tika nodotas 80 zemes vienības 638 ha platībā.

4) Zemes reformas pabeigšanai lauku apvidos kopumā ir nodotas 7 225 zemes vienības 22 020 ha platībā (atbilstoši situācijai uz 2009.gada 8. janvāri), no kurām lielākās platības ir Daugavpils, Rēzeknes un Krāslavas rajonā, mazākās platības – Rīgas, Dobeles un Bauskas rajonā. Ņemot vērā daudzu pašvaldību kavēšanos tām piederošās un piekrītošās zemes­grāmatā neierakstītās zemes izvērtēšanā un lēmumu pieņemšanā, to, ka Satiksmes ministrija vēl turpina valstij piekrītošo zemju izvērtēšanu, kā arī to, ka zemes reformas pabeigšanai papildus vēl tiks ieskaitītas fiziskām un juridiskām personām pastāvīgā lietošanā piešķirtās, neizpirktās zemes platības, uz kurām minētās personas nebūs izmantojušas zemes nomas pirmtiesības, zemes reformas pabeigšanai nodoto zemju skaits un platības turpina pieaugt.

Centrālajā zemes komisijā ir iesniegti 2 200 pieprasījumi no bijušajiem zemes īpašniekiem un viņu mantiniekiem par īpašuma tiesību atjaunošanu uz zemes reformas pabeigšanai paredzēto zemi lauku apvidos, bet dokumenti, kas apliecina zemes īpašuma un mantošanas tiesības, iesniegti par 1 155 pieprasījumiem par zemes vienībām vairāk kā 14 700 ha platībā. Lielākais pieprasījumu skaits ir par zemes vienībām Rīgas, Daugavpils, Tukuma un Rēzeknes rajonā.

Līdz ar to secināms, ka zemes reformas pabeigšanai paredzētās zemes platības kopumā ir pietiekamas, lai Centrālā zemes komisija atjaunotu zemes īpašuma tiesības uz zemēm lauku apvidos, tomēr atsevišķās administratīvi teritoriālajās vienībās zemes reformas pabeigšanai nodoto un pieprasīto zemju platības ir atšķirīgas.

5) Līdz 2009. gada 8. janvārim dienestam informāciju par līdzvērtīgas zemes kompensācijas fonda izveidošanu, zemes vienībām, kuras ir ieskaitītas vai paredzēts ieskaitīt fondā, par bijušo zemes īpašnieku vai viņu mantinieku pieprasījumiem līdzvērtīgas zemes piešķiršanai un viedokli par to, vai pietiks zemes visu pieprasījumu apmierināšanai, iesniegušas 35 pilsētu pašvaldības (50 % no kopējā pilsētu pašvaldību skaita). Ņemot vērā to, ka tikai 3 no 35 pilsētu pašvaldībām (Rīgas, Rūjienas un Ogres pilsētu pašvaldības) norādījušas, ka līdzvērtīgo zemju kompensācijas fondā iekļautās zemes nepietiks visu zemes pieprasījumu apmierināšanai, kā arī to, ka valstij un pašvaldībām piederošās vai piekrītošās zemes izvērtēšana pilsētu teritorijās jāpabeidz līdz 2009. gada 30. decembrim, secināms, ka pilsētu pašvaldības ir uzsākušas darbu, kas saistīts ar līdzvērtīgas zemes kompensācijas fonda izveidošanu un lielākajā daļā pilsētu teritorijās būs pietiekamas līdzvērtīgās zemes platības bijušo zemes īpašnieku vai viņu mantinieku pieprasījumu apmierināšanai.

Tieslietu ministrs M.Segliņš

Vīza: Valsts sekretārs M.Lazdovskis

09.06.2009 13:24

3486

J.  Mierkalne

67038681, [Judite.Mierkalne@vzd.gov.lv](mailto:Judite.Mierkalne@vzd.gov.lv)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. pielikums  informatīvajam ziņojumam | | | | | | | | | | | |
| **Centrālajā zemes komisijā iesniegtajos pieprasījumos norādīto un zemes reformas pabeigšanai paredzēto zemes platību kopsavilkums uz 2009. gada 8. janvāri** | | | | | | | | | | | |
| **Nr. p.k.** | **Rajons** | **Centrālajā zemes komisijā iesniegto pieprasījumu skaits un īpašuma tiesību atjaunošanai pieprasītās zemes platības** | | | | **Pašvaldības lietojumā Kadastra informācijas sistēmā reģistrēto zemes vienību** | | | | **Zemes reformas  pabeigšanai paredzēto zemes vienību** | |
| **skaits** | **platība, ha** | **t.sk. vācu zemju izpircēji** | | **skaits** | **platība, ha** | **t.sk. meži** | | **skaits** | **platība, ha** |
| **skaits** | **platība, ha** | **skaits** | **platība, ha** |
| 1 | Aizkraukles | 25 | 311,7 | 11 | 205,7 | 1117 | 1981,4 | 57 | 185,3 | 351 | 1762,7 |
| 2 | Alūksnes | 9 | 97,9 | 0 | 0 | 1400 | 1782,4 | 50 | 241,8 | 196 | 514,2 |
| 3 | Balvu | 68 | 871,1 | 0 | 0 | 1552 | 4155,3 | 110 | 253,5 | 380 | 1020,4 |
| 4 | Bauskas | 27 | 353,2 | 0 | 0 | 532 | 592,6 | 19 | 67,1 | 134 | 245,7 |
| 5 | Cēsu | 44 | 796,0 | 2 | 2,1 | 1256 | 1612,3 | 48 | 123,8 | 209 | 1091,2 |
| 6 | Daugavpils | 103 | 895,9 | 1 | 14,4 | 1180 | 2655,7 | 72 | 316,9 | 1392 | 3441,8 |
| 7 | Dobeles | 24 | 710,5 | 2 | 209,7 | 1698 | 1327,0 | 35 | 46,5 | 83 | 228,8 |
| 8 | Gulbenes | 16 | 259,4 | 0 | 0 | 523 | 740,4 | 17 | 92,2 | 291 | 627,9 |
| 9 | Jelgavas | 38 | 686,6 | 3 | 80,1 | 1261 | 3308,6 | 39 | 219,6 | 120 | 413,1 |
| 10 | Jēkabpils | 32 | 466,1 | 0 | 0 | 1386 | 2156,8 | 24 | 40,5 | 290 | 743,6 |
| 11 | Krāslavas | 55 | 530,1 | 1 | 59,1 | 2078 | 4783,5 | 356 | 987,9 | 368 | 1590,8 |
| 12 | Kuldīgas | 37 | 638,5 | 9 | 173,7 | 1529 | 2002,4 | 30 | 99,6 | 184 | 437,9 |
| 13 | Liepājas | 53 | 802,1 | 9 | 174,0 | 1138 | 1320,2 | 33 | 124,4 | 287 | 1201,0 |
| 14 | Limbažu | 40 | 624,3 | 5 | 149,0 | 1212 | 1993,0 | 79 | 401,7 | 141 | 496,5 |
| 15 | Ludzas | 84 | 757,1 | 0 | 0 | 2348 | 2785,0 | 112 | 238,9 | 317 | 643,6 |
| 16 | Madonas | 38 | 563,3 | 3 | 86,7 | 1404 | 2007,5 | 26 | 255,4 | 230 | 1041,4 |
| 17 | Ogres | 18 | 334,1 | 2 | 43,6 | 1484 | 1826,8 | 48 | 291,7 | 89 | 444,6 |
| 18 | Preiļu | 57 | 482,2 | 0 | 0 | 1553 | 4784,9 | 185 | 808,4 | 192 | 424,6 |
| 19 | Rēzeknes | 76 | 714,0 | 0 | 0 | 2608 | 6633,4 | 153 | 616,7 | 700 | 1620,0 |
| 20 | Rīgas | 110 | 1014,1 | 9 | 170,7 | 2315 | 2867,5 | 73 | 490,8 | 149 | 105,2 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Nr. p.k.** | **Rajons** | **Centrālajā zemes komisijā iesniegto pieprasījumu skaits un īpašuma tiesību atjaunošanai pieprasītās zemes platības** | | | | **Pašvaldības lietojumā Kadastra informācijas sistēmā reģistrēto zemes vienību** | | | | **Zemes reformas  pabeigšanai paredzēto zemes vienību** | |
| **skaits** | **platība, ha** | **t.sk. vācu zemju izpircēji** | | **skaits** | **platība, ha** | **t.sk. meži** | | **skaits** | **platība, ha** |
| **skaits** | **platība, ha** | **skaits** | **platība, ha** |
| 21 | Saldus | 16 | 216,3 | 3 | 69,9 | 582 | 1144,0 | 19 | 124,9 | 120 | 996,7 |
| 22 | Talsu | 29 | 297,1 | 2 | 34,0 | 1149 | 1610,6 | 47 | 126,4 | 95 | 436,7 |
| 23 | Tukuma | 90 | 1013,2 | 18 | 462,6 | 1397 | 1916,5 | 24 | 62,5 | 91 | 366,2 |
| 24 | Valkas | 19 | 400,5 | 1 | 31,6 | 1156 | 1564,8 | 49 | 162,1 | 256 | 650,0 |
| 25 | Valmieras | 20 | 447,0 | 2 | 57,0 | 692 | 686,0 | 22 | 81,0 | 318 | 958,5 |
| 26 | Ventspils | 27 | 424,9 | 4 | 69,9 | 602 | 903,1 | 15 | 26,0 | 242 | 516,6 |
| **Kopā:** | | **1 155** | **14 706,7** | **87** | **2 093,7** | **35 152** | **59 141,6** | **1 742** | **6 485,3** | **7 225** | **22 019,7** |

Tieslietu ministrs M.Segliņš

Vīza: Valsts sekretārs M.Lazdovskis

09.06.2009 13:24

471

J.  Mierkalne

67038681, Judite.Mierkalne@vzd.gov.lv

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  | 2. pielikums  informatīvajam ziņojumam | | | |
| **Pārskats par zemes reformai paredzēto zemju apjoma izmaiņām no 2008. gada 1. janvāra līdz 2009. gada 8. janvārim** | | | | | | | | | |
|  |  |  |  |  |  |  |  |  |  |
| Nr. p.k. | Rajons | uz **01.01.2008.** | | uz **01.09.2008.** | | uz **01.10.2008.** | | uz **08.01.2009.** | |
| skaits | platība, ha | skaits | platība, ha | skaits | platība, ha | skaits | platība, ha |
| 1. | Aizkraukles | 2 | 1,0 | 16 | 11,9 | 24 | 57,6 | 351 | 1762,7 |
| 2. | Alūksnes | 57 | 35,8 | 75 | 96,0 | 74 | 95,2 | 196 | 514,2 |
| 3. | Balvu | 175 | 274,5 | 206 | 317 | 260 | 393,1 | 380 | 1020,4 |
| 4. | Bauskas | 5 | 4,3 | 6 | 26,6 | 8 | 29,5 | 134 | 245,7 |
| 5. | Cēsu | 8 | 7,1 | 40 | 138 | 41 | 136,2 | 209 | 1091,2 |
| 6. | Daugavpils | 309 | 380,9 | 502 | 676 | 527 | 737,3 | 1392 | 3441,8 |
| 7. | Dobeles | 1 | 0,2 | 0 | 0 | 0 | 0 | 83 | 228,8 |
| 8. | Gulbenes | 42 | 32,4 | 54 | 91,6 | 68 | 102,5 | 291 | 627,9 |
| 9. | Jelgavas | 6 | 2,9 | 3 | 4,6 | 12 | 21,3 | 120 | 413,1 |
| 10. | Jēkabpils | 57 | 68,8 | 116 | 131 | 166 | 213,6 | 290 | 743,6 |
| 11. | Krāslavas | 9 | 13,4 | 25 | 49,8 | 53 | 122,4 | 368 | 1590,8 |
| 12. | Kuldīgas | 12 | 41,2 | 51 | 127,8 | 100 | 193 | 184 | 437,9 |
| 13. | Liepājas | 10 | 21,8 | 31 | 63,4 | 37 | 83,3 | 287 | 1201,0 |
| 14. | Limbažu | 45 | 49,5 | 86 | 86,1 | 103 | 205,4 | 141 | 496,5 |
| 15. | Ludzas | 140 | 190,8 | 148 | 200 | 149 | 203,0 | 317 | 643,6 |
| 16. | Madonas | 65 | 90,8 | 101 | 156,3 | 106 | 162,2 | 230 | 1041,4 |
| 17. | Ogres | 15 | 52,6 | 38 | 63,3 | 39 | 64,3 | 89 | 444,6 |
| 18. | Preiļu | 112 | 199,2 | 120 | 187,9 | 121 | 188,7 | 192 | 424,6 |
| 19. | Rēzeknes | 391 | 789,9 | 441 | 798,4 | 461 | 841,6 | 700 | 1620,0 |
| 20. | Rīgas | 304 | 154,9 | 79 | 37,0 | 86 | 40,1 | 149 | 105,2 |
| 21. | Saldus | 27 | 132,1 | 37 | 158,7 | 41 | 210,4 | 120 | 996,7 |
| 22. | Talsu | 1 | 16,0 | 33 | 35,8 | 33 | 35,8 | 95 | 436,7 |
| 23. | Tukuma | 9 | 6,9 | 25 | 69,3 | 28 | 76,8 | 91 | 366,2 |
| 24. | Valkas | 119 | 121,9 | 149 | 144,8 | 149 | 145,3 | 256 | 650,0 |
| 25. | Valmieras | 60 | 52,7 | 109 | 152,8 | 114 | 180,7 | 318 | 958,5 |
| 26. | Ventspils | 102 | 192,6 | 196 | 279,9 | 217 | 401,1 | 242 | 516,6 |
| **Kopā** | | **2 083** | **2 934,2** | **2 687** | **4 104,0** | **3 017** | **4 940,4** | **7 225** | **22 019,7** |

Tieslietu ministrs M.Segliņš

Vīza: Valsts sekretārs M.Lazdovskis

09.06.2009 13:23

336

J.  Mierkalne

67038681, [Judite.Mierkalne@vzd.gov.lv](mailto:Judite.Mierkalne@vzd.gov.lv)

|  |  |  |  |  |  |  |  |
| --- | --- | --- | --- | --- | --- | --- | --- |
| 3. pielikums  informatīvajam ziņojumam | | | | | | | |
| **Pārskats par zemes reformas pabeigšanai paredzētajām zemēm pilsētās**  **uz 2009. gada 8. janvāri** | | | | | | | |
|  |  |  |  |  |  |  |  |
| **Nr. p.k.** | **Pilsēta** | **Pašvaldības lietojumā Kadastra informācijas sistēmā reģistrēto zemes vienību** | | | | **Zeme reformas  pabeigšanai Kadastra informācijas sistēmā reģistrēto zemes vienību** | |
| **skaits** | **platība, ha** | **t.sk. meži** | | **skaits** | **platība, ha** |
| **skaits** | **platība, ha** |
| 1. | Ainaži | 94 | 114.86 | 7 | 18.79 | 10 | 9.46 |
| 2. | Aizkraukle | 77 | 36.04 | 0 | 0 | 0 | 0 |
| 3. | Aizpute | 192 | 200.69 | 1 | 0.34 | 1 | 1.81 |
| 4. | Aknīste | 138 | 129.74 | 0 | 0 | 0 | 0 |
| 5. | Aloja | 115 | 72.10 | 3 | 3.44 |  |  |
| 6. | Alūksne | 356 | 274.24 | 12 | 86.20 | 2 | 0.23 |
| 7. | Ape | 148 | 95.00 | 0 | 0 | 0 | 0 |
| 8. | Auce | 318 | 180.00 | 0 | 0 | 0 | 0 |
| 9. | Baldone | 167 | 63.60 | 5 | 5.56 | 0 | 0 |
| 10. | Baloži | 140 | 50.77 | 0 | 0 | 0 | 0 |
| 11. | Balvi | 255 | 125.35 | 0 | 0 | 5 | 0.86 |
| 12. | Bauska | 143 | 59.07 | 0 | 0 | 0 | 0 |
| 13. | Brocēni | 48 | 87.52 | 1 | 22.60 | 0 | 0 |
| 14. | Cēsis | 428 | 224.86 | 0 | 0 | 48 | 93.37 |
| 15. | Cesvaine | 64 | 66.49 | 4 | 9.16 | 19 | 53.92 |
| 16. | Dagda | 119 | 57.36 | 1 | 0.08 | 5 | 2.92 |
| 17. | Daugavpils | 3416 | 2514.39 | 187 | 602.30 | 5 | 0.24 |
| 18. | Dobele | 230 | 156.11 | 0 | 0 | 0 | 0 |
| 19. | Durbe | 58 | 44.28 | 1 | 0.20 | 0 | 0 |
| 20. | Grobiņa | 151 | 92.60 | 0 | 0 | 6 | 13.19 |
| 21. | Gulbene | 297 | 363.60 | 5 | 75.70 | 15 | 12.19 |
| 22. | Ikšķile | 65 | 22.19 | 0 | 0 | 1 | 0.18 |
| 23. | Ilūkste | 310 | 554.08 | 11 | 44.59 | 0 | 0 |
| 24. | Jaunjelgava | 143 | 127.56 | 7 | 9.55 | 18 | 2.95 |
| 25. | Jēkabpils | 394 | 341.58 | 0 | 0 | 3 | 2.81 |
| 26. | Jelgava | 1122 | 1006.82 | 8 | 113.60 | 109 | 129.61 |
| 27. | Jūrmala | 10 | 11.51 | 2 | 2.10 | 5 | 0.84 |
| 28. | Kalnciems | 90 | 67.53 | 0 | 0 | 0 | 0 |
| 29. | Kandava | 149 | 218.21 | 0 | 0 | 6 | 13.58 |
| 30. | Kārsava | 143 | 153.92 | 0 | 0 | 7 | 3.88 |
| 31. | Krāslava | 306 | 209.67 | 11 | 14.97 | 1 | 3.00 |
| 32. | Kuldīga | 402 | 313.58 | 2 | 5.57 | 10 | 1.43 |
| 33. | Ķegums | 88 | 97.57 | 1 | 0.11 | 0 | 0 |
| 34. | Lielvārde | 135 | 94.29 | 4 | 3.82 | 0 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. p.k.** | **Pilsēta** | **Pašvaldības lietojumā Kadastra informācijas sistēmā reģistrēto zemes vienību** | | | | **Zeme reformas  pabeigšanai Kadastra informācijas sistēmā reģistrēto zemes vienību** | |
| **skaits** | **platība, ha** | **t.sk. meži** | | **skaits** | **platība, ha** |
| **skaits** | **platība, ha** |
| 35. | Liepāja | 927 | 1684,32 | 22 | 386,08 | 113 | 20,42 |
| 36. | Līgatne | 87 | 192,99 | 5 | 34,46 | 0 | 0 |
| 37. | Limbaži | 320 | 280,40 | 4 | 21,80 | 0 | 0 |
| 38. | Līvāni | 195 | 73,61 | 0 | 0 | 7 | 0,86 |
| 39. | Lubāna | 88 | 167,12 | 1 | 80,44 | 59 | 41,58 |
| 40. | Ludza | 124 | 143,31 | 0 | 0 | 102 | 210,11 |
| 41. | Madona | 122 | 74,83 | 0 | 0 | 30 | 26,55 |
| 42. | Mazsalaca | 75 | 38,07 | 0 | 0 | 0 | 0 |
| 43. | Ogre | 278 | 177,43 | 2 | 13,11 | 7 | 2,15 |
| 44. | Olaine | 30 | 58,87 | 0 | 0 | 0 | 0 |
| 45. | Pāvilosta | 143 | 158,97 | 6 | 23,25 | 11 | 18,31 |
| 46. | Piltene | 125 | 212,81 | 8 | 13,40 | 0 | 0 |
| 47. | Pļaviņas | 96 | 66,78 | 0 | 0 | 0 | 0 |
| 48. | Preiļi | 205 | 189.79 | 0 | 0 | 6 | 10,24 |
| 49. | Priekule | 92 | 153,97 | 2 | 32,67 | 9 | 26,26 |
| 50. | Rēzekne | 290 | 194,13 | 0 | 0 | 87 | 74,30 |
| 51. | Rīga | 1904 | 3221,22 | 6 | 80.40 | 20 | 2,06 |
| 52. | Rūjiena | 72 | 60,69 | 1 | 5,93 | 49 | 15,15 |
| 53. | Sabile | 75 | 99,35 | 0 | 0 | 4 | 1,53 |
| 54. | Salacgrīva | 143 | 95,60 | 1 | 0,50 | 25 | 101,90 |
| 55. | Salaspils | 142 | 220,35 | 4 | 110,81 | 1 | 0,01 |
| 56. | Saldus | 160 | 101,91 | 1 | 1,80 | 0 | 0 |
| 57. | Saulkrasti | 7 | 1,93 | 0 | 0 | 0 | 0 |
| 58. | Seda | 51 | 164,27 | 5 | 45,09 | 0 | 0 |
| 59. | Sigulda | 197 | 106,86 | 0 | 0 | 6 | 1,69 |
| 60. | Skrunda | 136 | 113,21 | 1 | 2,00 | 0 | 0 |
| 61. | Smiltene | 183 | 89,15 | 1 | 0,03 | 0 | 0 |
| 62. | Staicele | 10 | 20,37 | 3 | 6,23 | 13 | 17,74 |
| 63. | Stende | 35 | 69,99 | 3 | 55,18 | 39 | 84,10 |
| 64. | Strenči | 87 | 137,24 | 9 | 27,41 | 7 | 3,41 |
| 65. | Subate | 201 | 344,76 | 24 | 83,30 | 2 | 5,32 |
| 66. | Talsi | 234 | 156,55 | 0 | 0 | 2 | 0,13 |
| 67. | Tukums | 297 | 224,02 | 3 | 36,27 | 80 | 69,47 |
| 68. | Valdemārpils | 126 | 172,02 | 5 | 7,15 | 5 | 7,65 |
| 69. | Valka | 202 | 185,00 | 3 | 9,60 | 12 | 10,53 |
| 70. | Valmiera | 333 | 196,36 | 1 | 3,43 | 15 | 25,54 |
| 71. | Vangaži | 17 | 17,41 | 1 | 0,94 | 0 | 0 |
| 72. | Varakļāni | 71 | 40,02 | 3 | 9,75 | 18 | 11,35 |
| 73. | Ventspils | 196 | 776,72 | 23 | 258,21 | 102 | 28,87 |
| **Nr. p.k.** | **Pilsēta** | **Pašvaldības lietojumā Kadastra informācijas sistēmā reģistrēto zemes vienību** | | | | **Zeme reformas  pabeigšanai Kadastra informācijas sistēmā reģistrēto zemes vienību** | |
| **skaits** | **platība, ha** | **t.sk. meži** | | **skaits** | **platība, ha** |
| **skaits** | **platība, ha** |
| 74. | Viesīte | 45 | 30,49 | 1 | 0,90 | 0 | 0 |
| 75. | Viļaka | 185 | 141,95 | 0 | 0 | 11 | 26,50 |
| 76. | Viļāni | 166 | 88,45 | 2 | 0,75 | 28 | 27,63 |
| 77. | Zilupe | 168 | 245,60 | 13 | 34,76 | 0 | 0 |
| **Kopā:** | | **18 951** | **1 9216,09** | **437** | **2 404,29** | **1 146** | **1 217,82** |

Tieslietu ministrs M.Segliņš

Vīza: Valsts sekretārs M.Lazdovskis

09.06.2009 13:22

750

J.  Mierkalne

67038681, Judite.Mierkalne@vzd.gov.lv